alexandrainst/scandi-wiki huggingface dataset:
Oppdikta plantar

Oppdikta plantar er plantar som er blitt oppdikta og som ikkje finst i røynda. Oppdikta plantar dukkar opp i medium som TV, film og bøker.

Plantar frå skjønnlitteratur

J.K. Rowling sin Harry Potter-serie

Plantar i Harry Potter-serien kan brukast i eliksirar, som hindringar og har ofte spesielle effektar. Faget 'Biologi' på Galtvort handlar mykje om magiske plantar.
Prylepila er eit gigantisk, valdeleg piletre som ligg ved Galtvort. Treet blei planta då Remus Lupus byrja på Galtvort. Lupus er ein varulv og trong ein plass å opphalde seg når han blei omskapt til varulv ein gong i månaden. Ved røtene til prylepila startar ein tunnel som fører til Hylehuset.
Gjellegras kan brukast til å kunne puste under vatn. Harry brukar det til å kunne vere under vatn i over ein time under Tretrollmannsturneringa i den fjerde boka, Harry Potter og ildbegeret.
Djevelsnarre har eigenskapen til å kvele og binde alt som kjem nær han. Planten likar mørke og fukt, men er svak mot sollys og varme. I den fyrste boka, Harry Potter og de vises stein, er planta ein av hindringane som er der for å vakte de vises stein.
Når ei alrune skrik, er det døyeleg for alle som høyrer det. Plantene kan brukast til å vekkje opp dei som har blitt forsteina, altså utsett for for eksempel ein basilisk. Ein høyrer om planta i boka og filmatiseringa av Mysteriekammeret.
Den naturlege levestaden til Gufsulus Gufsletonia er Assyria. Dersom ein rører han, sender han ut illeluktande saft. Nilus Langballe får ei plante som dette i sitt femte år på Galtvort.
Byllerot. Denne magiske planta lærer elevane på Galtvort om i fjerde året. Byllerotpuss fungerer som behandling mot kviser, men dersom pussen ikkje er fortynna, kan han ha negativ verknad på ubeskytta hud.
Eldfrø er eit frø frå Eldfrøbusken som kan brukast i eliksirar. For å sanke frøa må ein kjøle dei ned.
Moly er ein plante som beskyttar mot svartekunstar. Dei kan finnast i drivhusa på Galtvort.

Kjelder

Litteratur
 Harry Potter og Mysteriekammeret av J.K. Rowling.
 Harry Potter og Fangen fra Azkaban av J.K. Rowling.
 Harry Potter og Halvblodsprinsen av J.K. Rowling.

Fantasi
Samuel Adams

Samuel Adams () var ein amerikansk statsmann, politisk filosof. Han er rekna som ein av landsfedrane i USA, og ein av føregangsmennene for den amerikanske revolusjonen. 

Som politikar i provinsen Massachusetts Bay var Adams leiar av ei rørsle som etterkvart utvikla seg til den amerikanske revolusjonen. Han var ein av arkitektane bak den amerikanske republikanismen som kom til å forme den politiske kulturen i USA. Han var trememenning av presidenten John Adams.

Merknader

Bakgrunnsstoff 

Samuel Adams Heritage Society
Google Books - Samuel Adams: America's revolutionary politician By John K. Alexander
Google Books - The Life and Public Services of Samuel Adams By William Wells
Samuel Adams quotes at Liberty-Tree.ca

Official Commonwealth of Massachusetts Governor Biography 

Folk frå Boston
USA-amerikanske politikarar
Osterøytunet

Osterøytunet er sjukeheimen i Osterøy kommune. Osterøytunet vart opna i 2004, inneheld 56 sjukeheimsrom og 16 omsorgsbustader i ein eigen fløy av sjølve sjukeheimen. Ved sida av Osterøytunet ligg Haugatun, som er 15 omsorgsbustader som vart bygd i 2007 av Hauge helselag.

Byggverk i Osterøy
Sjukeheimar
Creemore Springs

Creemore Springs er eit mikrobryggeri i Creemore i Ontario i Canada. Bryggeriet vart opna i 1987 av John Wiggins, og laga opphavleg vanleg lagerøl, før det utvida til å bryggja med mørkare malt i ein kjele over eld. I 2005 blei bryggeriet kjøpt av Molson, eit dotterselskap av Molson Coors Brewing Company.

Bryggeriet er kjent for ikkje å nytte konserveringsmiddel i verken brygginga eller pasteurisering. På grunn av dettte, tilrår det at brygget alltid blir lagra kjølig. Bryggeriet seier at dei berre nyttar fire ingrediensar i bryggeprosessen - byggmalt, humle, vatn og gjær. 

Bryggeriet nyttar vatn frå ein artesisk brønn i brygginga. Vatnet kjem frå Creemore Spring som ligg på eigedomen til ein av grunnleggarane. Kvar dag køyrer ein billastar på 10 000 liter frå kjelda til bryggeriet. Kvar billast er nok til ein sats.

Flaggskipet er eit böhmisk tsjekkisk lagerøl. Det er mørkare i fargen enn Pilsner Urquell. Bryggeriet hevdar at Pilsner Urquell har gitt inspirasjon til deira øl. 

Creemore Springs vart overtatt av Molson frå Molson Coors Brewing Company den 22. april 2005. 

Dei var det andre bryggeriet i Ontarior – etter Hockley Valley – til å selje produkta sine på boks.

I 2009 søkte Creemore Springs om løyve til å planlegge utviding av bryggeriet med 60 % slik at dei kunne tredoble bryggingskapasiteten til 150 000 hl i året. Plasseringa av ein så stor industriell aktivitet i sentrum av Creemore skapte mykje debatt.

Produkt
 Premium Lager
 urBock
 Traditional Pilsner
 Kellerbier

Referansar

Bakgrunnsstoff 
Creemore Village 
Creemore Springs
Creemore (creemoreontario.com)

Kanadiske bryggeri
Mikrobryggeri
Skipingar i 2005
Kjellfred Weum

Kjellfred Weum () frå Hafslo i Luster var ein norsk friidrettsutøvar som spesialiserte seg på hekkeløp. Han vart noregsmeister i 110 meter hekk åtte år på rad, 1963-70, og nummer sju i øvinga under europameisterskapen 1969. Weum, som deltok i 43 landskampar, var medlem av Drammensklubben IF Hellas til 1964, og seinare av IL i BUL frå Oslo.

Weum arbeidde som politimann og var lensmann i Leikanger i 1979 og i Sogndal 1989-97. Han var politisk aktiv i Senterpartiet og var varaordførar i Luster frå 2003 til -07.

Friidrett
Weum vann i Trondheim i 1963 det fyrste av åtte strake norske meisterskap i 110 m hekk. Same året vart han nordisk meister i øvinga. Han tangerte den norske rekorden på 14,2 sekundar i 1964-sesongen og forbetra den med eit tidels sekund på Bislett stadion sommaren 1965.

Etter ei rekke løp der han hadde tangert den norske rekorden, sprang Weum den 9. august 1967 i mål på ny norsk rekord under noregsmeisterskapen på Nadderud stadion. Tida 14,0 gav han også kongepokalen. Tretten dagar seinare forbetra han rekorden til 13,7 sekundar under eit stemne på Bislett stadion og vart tildelt Bislett-medaljen.

Under Sommar-OL 1968 vart Weum nr tre på tida 14,08 i det fjerde av fem heat i forsøket og gjekk til semifinalane. I den andre semifinalen kom han i mål på 14,04 sekundar, men vart nummer seks i feltet og utslått. Tida var norsk rekord til Robert Ekpete i 1984 vart den fyrste nordmann under 14 sekundar med elektronisk tidtaking. Elektronisk tidtaking var svært sjeldan før 1970.

Weum deltok i EM i friidrett 1969 i Athen. Her kjempa han seg fram til finalen, der han var ein av fire løparar som kom i mål på tida 14,1 og vart dømt som nummer sju. Italienaren Eddy Ottoz forsvarte EM-tittelen frå 1966 med den sterke tida 13,5.

Under NM 1970 i Kristiansand sprang Weum inn til sin åttande og siste NM-tittel og la deretter opp.

Plasseringar i internasjonale meisterskap
OL 1968 i Mexico-byen: Utslått i semifinalane (14,04 =nr 12)
EM 1969 i Athen: Nr 7 – 14,1

Medaljar i norske meisterskap
1963: Gull 14,6 framom Jan Gulbrandsen 15,0
1964: Gull 14,5 framom Jan Gulbrandsen 14,6
1965: Gull 14,4 framom Tor Christiansen 15,1
1966: Gull 14,6 framom Ragnar Moland 14,8
1967: Gull 14,0 framom Håkon Fimland 14,2
1968: Gull 14,2 framom Ragnar Moland 14,6
1969: Gull 14,1 framom Håkon Fimland 14,3
1970: Gull 14,3 framom Arvid Dahm 14,9

Bakgrunnsstoff
Om Weum på nrk Sogn og Fjordane
Foto av Weum i Drammens Tidende

Kjelder
Sportsboken, aktuelle årgangar
Denne artikkelen bygger på «Kjellfred Weum» frå ,  den 2. september 2012.  
 

Norske friidrettsutøvarar
Norske hekkeløparar
Kongepokalvinnarar i friidrett
Norske deltakarar under sommar-OL 1968
Norske politifolk
Folk frå Luster
Vinnarar av Bislett-medaljen
Svitjaz

Svitjaz (ukrainsk Сві́тязь) er den djupaste innsjøen i Ukraina med ei djupne på 58,4 meter på det meste. Han er den nest største innsjøen i landet og høyrer til Sjatskyjsjøane som ligg i Polissja (Volyn oblast) heilt nordvest i Ukraina, nær grensa til Polen og Kviterussland. Innsjøen er ein del av Sjatsk nasjonalpark (Sjatsk rajon, Volyn oblast). Midt i innsjøen ligg ei øy på sju hektar.  Innsjøen dekkjer eit areal på 25,2 km², og har ei middeldjupne på 6,9 m. Sikta i vatnet er 8 meter. Innsjøen er 9,3 km lang og 8 km på det breiaste. Volumet er 180 millionar m³.

Innsjøen vert varm om sommaren og det reine vatnet og den sandete botnen gjer at han er ein særs populær badeplass.

Kjelder 
Denne artikkelen bygger på «Svitiaz» frå ,  den 2. september 2012.  
 

Innsjøar i Ukraina
Volyn oblast
Verneområde i Ukraina
Turistmål i Volyn oblast
Synevir

Synevyr (ukrainsk: о́зеро Синеви́р) er den største innsjøen i Karpatane i Ukraina. Han ligg i  Mizjhiria rajon i Zakarpattja oblast ikkje langt unna landsbyen Synevyr Poliana og han er ein del av Synevyr nasjonale naturreservat, som vart oppretta i 1989. I 2008 vart innsjøen rekna som eit av dei sju naturlege underverka i Ukraina.

Innsjøen ligg 989 meter over havet og vart skapt etter den siste istida for kring ti tusen år sidan.

Bakgrunnsstoff
Oversyn  

Innsjøar i Ukraina
Verneområde i Ukraina
Ramsarstader i Ukraina
Turistmål i Zakarpattja oblast
Jalpuh

Jalpuh (ukrainsk Озеро Ялпуг) er ein innsjøn Odessa oblast i Ukraina. Han er den største naturlege innsjøen i Ukraina og dekkjer 149 km². Han har ei middeldjupne på berre kring 2 meter og på det djupaste er han 5,5 meter. Heilt i sør har han samband med innsjøen Kugurluj.

Nordsida av innsjøen ligg i Bolhrad rajon, i sørvest ligg Reni rajon og i søraust Izmail rajon.

Den største byen ved breidda av Jalpuh er Bolhrad heilt i nord. Større landsbyar ved breidda er Vynohradivka i nord, Kotlovyna i vest og Ozerne ved søraustbreidda.

Kjelder
Denne artikkelen bygger på «Yalpug Lake» frå ,  den 2. september 2012.  
 

Odessa oblast
Innsjøar i Ukraina
Cuciurgan-reservoaret

Cuciurgani (Kutsjurhan på ukrainsk; Kutsjurgan på russisk) er eit stort reservoar i Transnistria i Moldova.

Innsjøen ligg heilt sør i regionen på grensa til Odessa oblast i Ukraina og vassressursane vert delt mellom dei to landa. Han vart demd opp av Kutsjurhan like nord for der ho munnar ut i Dnestr. Reservoaret er 29 km lang og er 3 km brei ved sida av demninga. Det totale vassarealet er 27,2 kvadratkilometer. Før demninga vart bygd var det alt ein liman her i den sørlege delen av Kutshurhandalen. 

Cuciurgani er i dag eit populært fritidsområde for innbyggjarane nær Tiraspol, hovudstaden i Transnistria.  Kutsjurgan kraftverk nyttar vatn frå reservoaret til avkjøling, og reservoaret vert ikkje nytta til vasskraft.

Kjelder 
Denne artikkelen bygger på «Cuciurgan Reservoir» frå ,  den 2. september 2012. 
 oppgav desse kjeldene:

Bakgrunnsstoff 
 Kart ove rTransnistria 
 Our Waters: Joining Hands Across Borders - First Assessment of Transboundary Rivers, Lakes and Groundwaters , UNECE (2007)

Transnistrisk geografi
Innsjøar i Moldova
Reservoar i Ukraina
Den moldovsk-ukrainske grensa
Internasjonale innsjøar i Europa
Dnepr-reservoaret

Dneprreservoaret (ukrainsk Дніпровське водосховище, Dniprovs'ke vodoskhovysjtsje) er eit reservoar i elva Dnepr i Ukraina. Det ligg i  Dnipropetrovsk og Zaporizjia oblast. Det vart skapt i 1932 i samband med Dnepr vasskraftverk.

Reservoaret er 129 km lang og har ei gjennomsnittleg breidd på 3,2 km (7 km på det breiaste) og har ei middeldjupne på 8 meter. På det djupaste er reservoaret 53 meter. I alt inneheld reservoaret 3,3 km³.

Leninsjøen, som strekkjer seg ti kilometer frå munningen av Samaraelva, renn inn i nordenden av reservoaret. Då reservoaret vart bygd vart dei historiske Dneprstryka lagt under vatn.

Kjelder
Denne artikkelen bygger på «Dnieper Reservoir» frå ,  den 2. september 2012.  
 

Reservoar bygde i Sovjetunionen
Reservoar i Ukraina
Dnipropetrovsk oblast
Zaporizjzjia oblast
Dnepr
Kamjanske-reservoaret

Kamjanske-reservoaret (ukrainsk Кам'янське водосховище, Kamjans'ke vodoskhovysjtsje) er eit reservoar i nedre del av Dnepr i Ukraina. Han er kalla opp etter byen Kamjanske og dekkjer 567 kvadratkilometer i Dnipropetrovsk oblast. Det vart danna i 1963-1965. Reservoaret vert hovudsakleg nytta til vassenergi, transport og fiske. 

Reservoaret er 114 km langt, 5 km breitt (maks 8 km) og er 15 meter djupt. Det inneheld 2,45 km³ vatn. Om vinteren frys reservoaret til.

Byane Krementsjuk og Dnepr mineralanrikingskompleks i Horisjni Plavni ligg ved reservoaret. Dniprodzerzjynsk vasskraftverk vart bygd i 1956–1965 ved reservoaret.

Kjelder 
Denne artikkelen bygger på «Kamianske Reservoir» frå ,  den 2. september 2012.  
 

Reservoar bygde i Sovjetunionen
Reservoar i Ukraina
Dnipropetrovsk oblast
Dnepr
Kakhovka-reservoaret

Kakhovkareservoaret (ukrainsk Каховське водосховище, Kakhovs’ke vodoskhovysjtsje) er eit reservoar i Dnepr. Det dekkjer i alt  av Kherson, Zaporizjia og Dnipropetrovsk oblast i Ukraina. Reservoaret vart skapt i 1956 då Kakhovka vasskraftverk vart bygd.

Reservoaret er 240 km langt, opp mot 23 km breitt og har ei middeldjupne på 8,4 meter. På det djupaste er reservoaret 26 meter. Vassvolumet er 18,22 km³.

Kjelder 
Denne artikkelen bygger på «Kakhovka Reservoir» frå ,  den 2. september 2012.  
 

Kakhovkareservoaret
Reservoar bygde i Sovjetunionen
Reservoar i Ukraina
Dnipropetrovsk oblast
Zaporizjzjia oblast
Kherson oblast
Kaniv-reservoaret

Kanivreservoaret er eit reservoar i Dnepr i Ukraina. Det er kalla opp etter byen Kaniv, og dekkjer 674 kvadratkilometer i Tsjerkasy og Kiev oblast. Det vart skapt i 1972 då demningane ved Kaniv vasskraftverk vart bygd i Dnepr.

Reservoaret er 162 km langt, opp mot 5 km breitt, og har ei middeldjupne på 5,5 meter. Vassvolumet er 2,6 km³.

Kjelder 

Denne artikkelen bygger på «Kaniv Reservoir» frå ,  den 2. september 2012. 
 oppgav desse kjeldene:

Dnepr
Reservoar bygde i Sovjetunionen
Reservoar i Ukraina
Stamfugl

Stamfugl er ei nemning for fuglar som reproduserer og representerer grunnstammen i populasjonen. Det er særleg nytta om hønsefuglar.

Stamfugl er nytta i tydinga standfugl i delar av landet.

Sjå òg
 Standfugl
 Trekkfugl
 Streiffugl

Fuglar
Kiev-reservoaret

Kievreservoaret (ukrainsk Київське водосховище, Kyyivs’ke vodoskhovysjtsje), lokalt Kievsjøen, er eit stort reservoar i Dnepr i Ukraina. Det er kalla opp etter byen Kiev, som ligg i sør, og dekkjer totalt 922 kvadratkilometer i Kiev oblast. Reservoaret vart skapt i 1960-1966, då demninga til Kiev vasskraftverk vart bygd ved Vysjhorod. 

Reservoaret er 110 km langt, 12 km breitt og har ei djupne på 4 til 8 meter. Vassvolumet er 3,7 km³ og av dette kan 1,2 km³ nyttast. Reservoaret er i lag med  Kakhovkareservoaret,  Dneprreservoaret, Dniprodzerzjynskreservoaret, Krementsjukreservoaret og Kanivreservoaret ein vassveg på elva.

Bilete

Kjelder 
Denne artikkelen bygger på «Kiev Reservoir» frå ,  den 2. september 2012.

Bakgrunnsstoff 
 Informasjon om reservoaret

Dnepr
Geografi i Kiev
Reservoar bygde i Sovjetunionen
Reservoar i Ukraina
Oskol-reservoaret

Oskol-reservoaret (ukrainsk Оскільське водосховище; russisk Оскольское водохранилище) er ein kunstig innsjø i Oskol-elva i Kharkiv oblast i Ukraina.
Det blei tidlegare kalla Krasno-Oskol-reservoaret.

Reservoaret stod ferdig i 1958. Det har eit areal på 125 km², er 125 km lang og opp mot 4 km brei. Middeldjupna er 4 m og har kring 474 mill. kubikkmeter vatn. Føremålet med reservoaret er flaumvern, vatn til vasskraftverk og fiske.

Kjelder 
Denne artikkelen bygger på «Krasno-Oskol Reservoir» frå ,  den 2. september 2012.  
 

Reservoar i Ukraina
Kharkiv oblast
Krementsjuk-reservoaret

Krementsjukreservoaret (ukrainsk Кременчуцьке водосховище, Kremenchuts’ke Vodoskhovysjtsje) er det største  reservoaret i Dnepr. Det er kalla opp etter byen Krementsjuk, og dekkjer i alt  i Poltava, Tsjerkasy og Kirovohrad oblast i det sentrale Ukraina. Reservoaret vart skapt i 1959 då Krementsjuk vasskraftverk vart bygd.

Reservoaret er 149 km langt, 28 km breitt og hare i middeldjupne på seks meter. I alt inneheld reservoaret 13,5 km³ vatn.
Dei største byane ved reservoaret er Tsjerkasy og Svitlovodsk. Sula-elva munnar ut i reservoaret og dannar eit delta med mange øyar.

Kjelder
Denne artikkelen bygger på «Kremenchuk Reservoir» frå ,  den 2. september 2012.  
 

Dnepr
Reservoar bygde i Sovjetunionen
Reservoar i Ukraina
Tsjerkasy oblast
Ternopil-dammen

Ternopildammen (ukrainsk: Тернопільський став, kjend som Komsomolsjøen før 1992) er eit reservoar i Ternopil i Ukraina. Det vart skapt i 1548 av Jan Amor Tarnowski som eit ledd i ei rekkje festningsverk kring busetaden hans, Tarnopolborga. På 1500-talet strekte vatnet seg 7 km til den høge demninga som i dag ber Lviv-vegen.

Vatnetn, som var kjend for det gode fiske sitt, hadde mudra til på midten av 1900-talet og vart ytterlegare øydelagd under andre verdskrigen. Han vart ombygd og utvida i 1952 for å omfatte ein del av myrområda som grensa til Seret-elva. Det går framleis ein gammal sovjetisk motorbåt på vatnet.

Galleri

Kjelder 
Denne artikkelen bygger på «Ternopil Pond» frå ,  den 2. september 2012.  
 

Reservoar i Ukraina
Ternopil
Elvar i Ukraina

Dette er ei liste over store elvar som renn gjennom Ukraina. Dei mest kjende elvane i Ukraina er Donau, Dnepr og Dnestr.

Store elvar i Ukraina
Merk: Følgjande elvar er oppførte frå vest til aust. Elvar i utheva skrift er anten store elvar, eller nær eller kring 1000 km lange. 
 San-elva (433 km; 16 861 km2; Vistula-sideelv)
 Uzj (127 km; 2750 km2; Laborec-sideelv)
 Vestre Bug (772 km; 39 420 km2)
 Poltva-elva
 Donau (2 888 km; 817 000 km2)
 Prut (953 km; 27 500 km2)
 Tsjeremosj (167 km; 2,560 km2)
 Latoritsia (188 km; ,130 km2; Bodrog-sideelv)
 Dnestr (1 362 km; 72 100 km2)
 Stryj (231 km; 3 055 km2)
 Zbrutsj (247 km; 3 300 km2)
 Tysmenytsia
 Seret
 Bystrytsia (183 km; 	2 375 km2)
 Sørlege Bug (806 km; 63 700 km2)
 Inhul (300 km)
 Vovk
 Molotsjna (197 km; 3450 km2)
 Dnepr (2 290 km; 516 300 km2)
 Inhulets (549 km; 14 870 km2)
 Bazavluk
 Bilozerka
 Konka (146 km; 2 580 km2)
 Samara (320 km; 22 600 km2)
 Byk
 Vorskla (464 km; 14 700 km2)
 Psel (717 km; 22 800 km2)
 Sula (365 km; 19 600 km2)
 Romen (111 km; 1 645 km2)
 Supiy
 Tiasmyn (164 km; 4 570 km2)
 Ros (346 km; 12 575 km2)
 Trubizj (113 km; 4 700 km2)
 Stuhna (68 km)
 Desna (1,130 km; 88 900 km2)
 Oster (199 km; 2 950 km2)
 Seim (748 km; 27 500 km2)
 Sudost (208 km; 5 850 km2)
 Irpin (162 km;)
 Teteriv (365 km; 15 100 km2)
 Pripjat (710 km)
 Horyn (659 km; 22 700 km2)
 Slutsj (451 km; 13 800 km2)
 Uzj (256 km; 8,080 km2)
 Styr (494 km; 13,100 km2)
 Mius (258 km; 1190 km2)
 Kalmius (209 km; 5,070 km2)
 Kaltsjik
 Alma (83 km)
 Salhir (204 km; 3,750 km2)
 Tsjorna
 Utsjan-su
 Severskyj Donets (1 053 km; 98 900 km2; Don-sideelv'')
 Udy
 Lopan
 Kharkivelva

Alfabetisk liste

A-I 

Alma • Bazavluk • Bilozerka • Bug • Byk • Bystrytsia • Donau • Desna • Dnepr • Dnestr • Horyn • Inhul • Inhulets • Irpin

K-R 

Kaltsjik • Kalmius • Kharkiv • Konka • Latoritsia • Lybid • Mius • Molotsjna • Oster • Poltva • Prut • Psel • Romen • Ros'

S 

Salhir • Samara • San • Seret • Siverskyj Donets • Seym • Slutsj • Snov • Sørlege Bug • Stryj • Stuhna • Styr • Sudost • Sula • Supiy

T-Z 

Teteriv • Tiasmyn • Trubizj • Tsjeremosj • Tsjorna • Tysmenytsia • Utsjan-su • Uzj (Ukraina, Slovakia) • Uzj i Nord-Ukraina • Vorskla • Vovk  • Zolota Lypa • Zbrutsj

Sjå òg 
 Fossar i Ukraina

Bakgrunnsstoff

 *
Altaelva i Ukraina

Alta eller Iltytsja er ei lita elv i Ukraina og ei sideelv til Trubizj frå høgre. Den gamle byen Perejaslav ligg mellom Trubiz og Alta.

Elva vert rekna som staden der mordarane sende av Svjatopolk I av Kiev tok livet av helgenane Boris og Gleb i 1015. I 1019 var elva åstad for eit slag mellom Svjatopolk og bror hans Jaroslav I den vise som Jaroslav vann.

I 1068 var elva staden der Iziaslav I av Kiev vart slått av Polovtsy i slaget ved Altaelva

Den 25. mai 1630, nær Perejaslav, vart den polske hetmanen Stanisław Koniecpolski slått av zaporozje-kosakkar leia av Taras Triasylo. Slaget er kjent som Tarasnatta og vert skildra i Taras Sjevtsjenko sitt dikt Taras Nich.

Kjelder 
Denne artikkelen bygger på «Alta River» frå ,  den 2. september 2012. 
 oppgav desse kjeldene:

Elvar i Ukraina
Bătarci-elva

Bătarcielva er ei sideelv til Batarelva i Romania.

Kjelder 
Denne artikkelen bygger på «Bătarci River» frå ,  den 2. september 2012.  
 

Elvar i Romania
Elvar i Ukraina
Bazavluk

Bazavluk er ei elv i Ukraina og ei sideelv til Dnepr frå høgre. Ho er 157 km lang og nedslagsfeltet hennar er 4200 km². Ho er grunn og tørkar ofte inn.

Kjelder 
Denne artikkelen bygger på «Bazavluk River» frå ,  den 2. september 2012. 
 oppgav desse kjeldene:

Sideelvar til Dnepr
Elvar i Ukraina
Samløp

Eit samløp er i geografi ein stad der to eller fleire elvar renn saman. Det kan vere der ei sideelv munnar ut i hovudelva i eit vassdrag, eller der to tilløpselvar renn saman og dannar ei ny og større elv med eit nytt namn. Samløp dannar ofte knutepunkt for båttrafikken på elvane, og det har derfor vokse fram hamnestader der, som då òg har blitt knutepunkt for transport på land til og frå hamnene. Mange større byer er grunnlagd på denne måten. 

Uttrykket samløp vert òg nytta om stader der kanalar, isbrear, fjordar og sund møter kvarandre


Kjende samløp

I Noreg 
Vormsund, der Glomma og Vorma møtes.
Elva Tana vert danna ved samløpet mellom Anarjokka og Karasjokka.
Fleire stader i Noreg og Sverige heiter Åmot, «som tyder stad der to elvar møtes». Namnet vert hovudsakleg nytta om området mellom dei to elvane.

I Europa 
Lyon i Frankrike ligg ved samløpet mellom Saône og Rhone.
Praha, hovudstaden i Tsjekkia, ligg ved samløpet av Elben og Vltava (Moldau).
Beograd, hovudstaden i Serbia, ligg ved samløpet av Sava og Donau.
Nizjnij Novgorod, den fjerde største byen i Russland, ligg ved samløpet mellom Volga og Oka.

Andre verdsdelar 
Allahabad i India, der dei heilage elvane Ganges, Yamuna og Saraswati møtes. Det er ein av dei heilagaste stadane i hinduismen. Sjølve samløpet vert kallaTriveni Sangam.
Nilen byrjar ved samløpet mellom den Kvite Nilen og den Blå Nilen i Khartoum, hovudstaden i Sudan.
Byen Manaus i Brasil ligg ved samløpet av elvene Rio Negro og Amazonas.
Ohioelva vert danna ved samløpet av elvene Monongahela og Allegheny i Pittsburgh, Pennsylvania.
St. Louis i Missouri ligg like ved samløpet mellom elvane Mississippi og Missouri.

Kjelder
Denne artikkelen bygger på «Samløp» frå ,  den 2. september 2012. 
 oppgav desse kjeldene:

Sjå òg
Elveos

Bakgrunnsstoff

Fysisk geografi
Elver

ja:合流
Bilca Mare

Bilca Mare er ei sideelv av Suceavaelva. Ho har kjelda si i Ukraina. Elva kryssar så grensa til Romania, der ho munnar ut i Suceavaelva nær landsbyen Bilca.

Kjelder 
Denne artikkelen bygger på «Bilca Mare River» frå ,  den 3. september 2012.  
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Kenenisa Bekele

Kenenisa Bekele () er ein etiopisk langdistanseløpar som spesialiserer seg på 5000 meter og 10 000 meter. Han held både verdsrekorden og den olympiske rekorden på begge distansane.

Under sommar-OL 2004 i Athen tok Bekele sølv på 5000 meter, berre slått av legenden Hicham El Guerrouj. Bekele vann gull på 10 000 meter same året. Under sommar-OL 2008 i Beijing var Bekele uslåeleg og tok gull på begge distansane. I tillegg har han VM-gull i langdistanseløp frå Paris i 2003, Helsingfors i 2005, Osaka i 2007 og Berlin i 2009.

Kenenisa Bekele deltok under sommar-OL 2012 i London i 2012. Same året fekk han Bislett-medaljen for store idrettsbragder på Bislett stadion.

Kjelder 

 
 
Denne artikkelen bygger på «Kenenisa Bekele» frå ,  den 3. september 2012.  
 

Etiopiske langdistanseløparar
Verdsmeistrar i friidrett
Vinnarar av Bislett-medaljen
Olympiske meistrar for Etiopia
Olympiske sølvmedaljevinnarar for Etiopia
Medaljevinnarar under sommar-OL 2004
Etiopiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Etiopiske deltakarar under sommar-OL 2008
Friidrettsutøvarar under sommar-OL 2008
Etiopiske deltakarar under sommar-OL 2012
Friidrettsutøvarar under sommar-OL 2012